
REPUBLIKA HRVATSKA
OPĆINSKI SUD U BJELOVARU
BJELOVAR, TRG EUGENA KVATERNIKA 8 	   	                                                                                                                       
													             					             Poslovni broj: Pp-462/2026-6


          	Općinski sud u Bjelovaru, po sucu Ratku Laban uz sudjelovanje zapisničarke Andree Hudoletnjak, u prekršajnom postupku protiv okrivljenog DARIA KLADNIKA,   pokrenutim Optužnim prijedlogom Policijske postaje Čazma Klasa: 211-07/26-5/1615, Urbroj: 511-02-06-26-1 od 12.2.2026., radi prekršaja iz članka 54. stavka 3. Zakona o suzbijanju zlouporabe droga, dana 27. srpnja 2026., izdaje 


PREKRŠAJNI  NALOG 


OKRIVLJENIK DARIO KLADNIK, OIB:65944642901, sin Darka, rođen  7.6.1990., s prebivalištem u mjestu Novoselec, Radnička ulica 26., državljanin Republike Hrvatske, ostali podaci nepoznati, prekršajno osuđivan, 


k r i v    j e

I 	što je dana 21. siječnja 2026., u 15:00 sati, u mjestu Palančani kućni broj 133.,  kao vozač osobnog automobila ZG 5557-KJ u samom vozilu posjedovao pvc prozirnu vrećicu ispunjenu sadržajem bijele praškaste materije koja svojim vizualnim opisnim karakteristikama nalik na drogu amfetamin, te je provedenim vaganjem pvc vrećice sa vidljivim sadržajem bijele praškaste materije u službenim prostorijama PP Čazma utvrđena ukupna bruto masa iste od cca 5,4 grama, dok je provedenim preliminarnim ispitivanjem uzorka materije sadržaja vrećice testom naziva „MMC Opiates / Amphetamines“, dobiven rezultat da je ispitivana tvar droga amfetaminskog tipa, time da se amfetamin nalazi na Popisu psihotropnih tvari i biljaka iz kojih se može dobiti droga te tvari koje se mogu uporabiti za izradu opojnih droga,               
dakle, neovlašteno posjedovao drogu amfetamin,   
pa je time počinio prekršaj iz članka 54. stavka 1. točke 1. u vezi stavka 3. Zakona o suzbijanju zlouporabe droga, te mu se na temelju članka 64. stavka 5. istog Zakona,

i  z  r  i  č  e 

ZAŠTITNA MJERA OBVEZNOG PSIHOSOCIJALNOG TRETMANA U TRAJANJU OD 6 (ŠEST) MJESECI, a koju će provoditi ustanova odnosno pravna osoba koja za provedbu te zaštitne mjere ima odobrenje Ministarstva nadležnog za socijalnu skrb, u odnosu na prebivalište okrivljenika i prema prethodnom pozivu suda.    
II 	Na temelju članka 64. stavak 7. Zakona o suzbijanju zlouporabe droga   okrivljenik je dužan postupiti u skladu sa izrečenom zaštitnom mjerom, a u protivnom  kaznit će se za prekršaj novčanom kaznom u iznosu koji ne može biti manji od 390,00 eura ili kaznom zatvora od najmanje 10 dana. 
III 	Na temelju članka 64. stavka 1. Zakona o suzbijanju zlouporabe droga, a u vezi članka 76a i 51a Prekršajnog zakona od okrivljenika se oduzima droga amfetamin  u količini od ukupno bruto mase cca 5,4 grama.
Nakon pravomoćnosti ove presude oduzeta droga stavlja se na raspolaganje Policijskoj postaji Čazma, koja je istu oduzela uz potvrdu broj 01530706 dana 21. siječnja 2026. 
IV 	Na temelju članka 139. stavka 3. u vezi članka 138. Prekršajnog zakona okrivljenik je dužan platiti trošak prekršajnog postupka s naslova paušala u iznosu od 20,00 eura (dvadeset eura), u roku od 30 dana od pravomoćnosti presude, pod prijetnjom ovrhe. 
 
Obrazloženje

1.	Policijska postaja Čazma podnijela je protiv okrivljenika Optužni prijedlog Klasa: 211-07/26-5/1615, Urbroj: 511-02-06-26-1 od 12.2.2026., a radi prekršaja činjenično i pravno opisanog u izreci ove presude.   
2.	Uvidom u dokaze priložene spisu, Sud je izdao prekršajni nalog bez ispitivanja okrivljenika i provođenja glavne rasprave, na temelju članka 230. Prekršajnog zakona.   
3.	Člankom 54. stavka 3. Zakona o suzbijanju zlouporabe droga, propisana je novčana kazna u iznosu od 660,00 eura do 2.650,00 eura ili kazna zatvora u trajanju  do 90 dana. Ipak, odredbom članka 64. stavak 5. i 6. navedenog Zakona povremenom uzimatelju droge može se uz novčanu kaznu odnosno kaznu zatvora izreći i zaštitna mjera obveznog psihosocijalnog tretmana, time da se osobi koja je prvi puta počinila takav prekršaj navedena zaštitna mjera može izreći samostalno odnosno bez izricanja novčane kazne ili kazne zatvora. U tom smislu sud je okrivljeniku izrekao samo zaštitnu mjeru obveznog psihosocijalnog tretmana, a razmjerno težini prekršajnog djela i činjenici kao okrivljenik ranije nije činio prekršaje i kaznena djela vezano za opijate. Pored toga, okrivljeniku je na temelju članka 64. stavka 1. Zakona o suzbijanju zlouporabe droga, a u vezi članka 76a Prekršajnog zakona određeno oduzimanje droge marihuana ponajprije radi zaštite zdravlja ljudi.   
4.	Na temelju članka 139. Prekršajnog zakona okrivljenik je dužan naknaditi troškove prekršajnog postupka na ime paušalne svote suda u roku od 30 dana od dana pravomoćnosti prekršajnog naloga. 
5.	Slijedom izloženog, valjalo je odlučiti kao u izreci.                                                 

U Bjelovaru, 27. srpnja  2026.

            ZAPISNIČAR:			                                         SUDAC:
       Andrea Hudoletnjak v. r.                                                    Ratko Laban v. r.                                                                         


Pouka o pravnom lijeku: 

Protiv ovog prekršajnog naloga okrivljenik ima pravo podnijeti prigovor ovom Sudu u roku od 8 dana od dana dostave u dva istovjetna primjerka. 
	Prigovor se može podnijeti zbog poricanja prekršaja ili izrečene prekršajnopravne sankcije, oduzete imovinske koristi ili određenih troškova u povodu izdavanja prekršajnog naloga (čl.237. st.1. Prekršajnog zakona).     
 	Ako se prigovor podnosi zbog izrečene prekršajnopravne sankcije, oduzete imovinske koristi ili određenih troškova podnositelj ga treba obrazložiti i podnijeti dokaze o činjenicama na kojima temelji prigovor (čl.237. st.2. Prekršajnog zakona).


Dostaviti:
1. Okrivljeniku
2. Tužitelju 
						     Za točnost otpravka – ovlašteni službenik:								Andrea Hudoletnjak 
image1.png




